Състезание "Какво? Къде? Кога?"
 
	Какво? Състезание за най-умните и талантливи деветокласници. 
Къде? СОУ "Йоан Екзарх Български", кабинет Европеистика. 
Кога? На патронния празник – 28 март.
	В тази провокативна надпревара се включиха отбори, излъчени от 9.А и 9.Б клас. Преди да започне същинската част на състезанието, ученици и гости гледаха мултимедийна презентация за училището и за неговия духовен покровител Йоан Екзарх. Когато започна състезанието, градусът на емоциите бързо се повиши. Учениците бяха изправени пред нелеката задача да отговарят на въпроси от почти всички области на познанието – български език и литература, биология, химия, география, история и други дисциплини. Те трябваше да свързват страни и пристанища, да разпознават забележителности от различни европейски държави и да посочат къде се намират. Разбира се, имаше логически игри и игрословици, които не толкова затрудниха участниците, колкото разпалиха желанието им за победа. Двата отбора бяха равностойни съперници и гостите до последния момент си задаваха въпроса чия ще е победата. Само с една точка отборът на 9.Б клас с актив от 27 точки победи отбора на 9.А клас, който събра 26 точки.
	Всички участници получиха лакомства и екоторби. Гости на събитието бяха ученици, учители и представители на училищното ръководство.